ג'נגו מתארח בהופעה של להקת משינה במועדון הבארבי, יוני 2017
**עמיר רוסיאנו**, הידוע בשם הבמה "**ג'נגו**", (נולד ב-1 ביוני 1970) הוא נגן וזמר רוק ישראלי. "ג'נגו" הוא גם שמה של להקת רוק תל אביבית שפעלה בין השנים 1995–2001 ובה שימש רוסיאנו כסולן. הכינוי ג'נגו נשאר מחוץ לבמה בקרב הקהל וחבריו ומכריו.

היסטוריה
--------

הלהקה הוקמה על ידי עמיר "ג'נגו" רוסיאנו (שניגן לפני כן במסגרת הרכבי הרוק "האחים פורטיס", "תערובת אסקוט", ״תופעת דופלר״ ו"ירמי קפלן והפרחים"), הגיטריסט נושי פז (שהיה המתופף של להקת "פורטרט") ורן שמעוני (המתופף של להקת "השוונג של הפיתה", פיטר רוט, יהודית רביץ וירמי קפלן).

הפרויקט הראשון של ההרכב היה האלבום קשורים, שיצא ב-1995, ומתוכו הסינגל שזוהה עם הלהקה בתקופה ההיא: "מה היא חשבה".

ב-1998 הוציאה הלהקה את אלבומה השני, "מרחק של מטר", אשר זכה להצלחה ולביקורות משבחות, הרבה בזכות הסינגלים "לילה:, "כמו פעם" ו"כשתבוא השעה".

ב-1999 הוקלט תוך יומיים בלבד אלבומה השלישי של הלהקה - "מאה שקל אחרונים". אלדד גואטה, שתיפקד על תקן קלידן אורח באלבום הקודם והצטרף להרכב בסיבוב ההופעות שבא בעקבותיו, צורף כבסיסט ללהקה. האלבום הוקלט באולפני הלייבל "פאסט מיוזיק", והוא אחד התקליטים הראשונים שיצאו בלייבל זה, שהקימו אמיר שור וג'נגו. הלייבל חרת על דגלו את הפצת המוזיקה המחתרתית והאלטרנטיבית ללא שיקולי מסחריות. באותו הלייבל גם הוציא ג'נגו שני תקליטים אינסטרומנטליים.

ב-2002 יצא "לנשום במים", תקליט בו ג'נגו מנגן בכל הכלים (תופים, בס, גיטרות), ומתוכו הסינגלים שבוע נשאר ולנשום במים.

מאז ועד שנת 2004 הופיע ג'נגו בהרכב חדש ומצומצם שכלל את אלדד גואטה על בס וגילי רייכנטל על תופים. ב-2004 עבר ג'נגו להופיע לבד עם גיטרה אקוסטית.

בשנת 2010 החל להופיע עם הרכב חדש הכולל את גלעד שמואלי (תופים), מרק לזר (בס) ורון בונקר (גיטרה).

באוגוסט 2017 הוציא אלבום עם להקת Vegan Friendly כבסיסט ובספטמבר הוציא אלבום סולו בשם בתוך רגע. שנה לאחר מכן השתתף בהפקת אלבומו של גבע אלון "מחפש שמיים".

בפברואר 2020 לקח עם אור אדרי חלק באלבום המחווה ליענקל'ה רוטבליט בשם "הוצאו מהקשרם - שרים רוטבליט" ובו חידשו את שירו "ימי ראשית הקיץ". באותה שנה השתתף בפסטיבל "סימנים חיוניים" אשר התקיים במשך שמונה ימים במאי 2020, ביוזמת עיריית תל אביב וקרן יהושע רבינוביץ לאמנויות תל אביב במסגרתה עלו בשידור חי אמנים ישראלים מוכרים, עם הופעות בסגנונות אינדי-פולק-רוק, אלקטרוני, ג'אז ואקספרימנטלי.

בשנת 2022 היה דמות מרכזית בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר.

חיים אישיים
-----------

ג'נגו נשוי ואב לבת ובן. הוא טבעוני, ועל גופו אף קעקע את דמויותיהם של מהטמה גנדי ופיל משום שרצה ליצור משהו שקשור לטבעונות.

חברי ההרכב
----------

* עמיר "ג'נגו" רוסיאנו (בס, שירה)
* נושי פז (גיטרה)
* אלדד גואטה (בס) (1998-2001)
* רן שמעוני (תופים)
* אמיר שור (סאונד) (1995-1998)

אלבומים
-------

### ג'נגו (להקה)

* קשורים (1995)
* מרחק של מטר (1998)
* מאה שקל אחרונים (1999)

### אלבומי סולו

* האלבום האינסטרומנטלי הראשון (1999)
* האלבום האינסטרומנטלי השני (2000)
* לנשום במים (2002)
* לב (2007)
* בתוך רגע (2017)
* קרח בעיניים (2022)

### Vegan Friendly

* (2017) Vegan Friendly

קישורים חיצוניים
----------------

ויקישיתוף מדיה וקבצים בנושא **ג'נגו** בוויקישיתוף

* ג'נגו, באתר שירונט
* ג'נגו, באתר ספוטיפיי
* ג'נגו, באתר MusicBrainz (באנגלית)
* ג'נגו, באתר בנדקמפ
* ג'נגו, באתר MOOMA (בארכיון האינטרנט)
* נחום מוכיח, ג'נגו ללא מעצורים: ראיון עם עמיר רוסיאנו, באתר nrg‏, 25 באפריל 2014
* אתר למנויים בלבד בן שלו, "אתה עושה משהו שאתה גאה בו, ואז זה יוצא ולא מתייחסים אליו", באתר הארץ, 27 בספטמבר 2017

הערות שוליים
------------

1. ↑   אור אדרי, ג'נגו - ימי ראשית הקיץ, סרטון באתר יוטיוב (אורך: 3:50)
2. ↑    
שגיאות פרמטריות בתבנית:הארץ   
פרמטרי חובה [ 4 ] חסרים פסטיבל סימנים חיוניים 2020, באתר הארץ
3. ↑  הבלוג של דן תורן, שיחה עם ג'נגו יום לפני או אחרי הופעת ההשקה לאלבום החדש, באתר ישרא-בלוג
4. ↑  אור ברנע וירון ברנר, להטביע את העור באמנות: הקעקועים של ג'נגו, באתר ynet, 9 באפריל 2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299664405171
* MusicBrainz: 728d5486-119c-4360-abff-5590443df398
* VIAF: 97443637
* WorldCat (עם VIAF): 97443637

 |